Komission asetus (EY) N:o 1259/97, annettu 1 päivänä heinäkuuta 1997, neuvoston asetuksen (ETY) N:o 1766/92 tietyistä yksityiskohtaisista soveltamissäännöistä, vientitukien myöntämisestä ja häiriötilanteessa toteutettavista toimenpiteistä vilja-alalla annetun asetuksen (EY) N:o 1501/95 muuttamisesta



Virallinen lehti nro L 174 , 02/07/1997 s. 0010 - 0011



KOMISSION ASETUS (EY) N:o 1259/97, annettu 1 päivänä heinäkuuta 1997, neuvoston asetuksen (ETY) N:o 1766/92 tietyistä yksityiskohtaisista soveltamissäännöistä, vientitukien myöntämisestä ja häiriötilanteessa toteutettavista toimenpiteistä vilja-alalla annetun asetuksen (EY) N:o 1501/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 13 artiklan, sekä katsoo, että komission asetuksessa (EY) N:o 1501/95 (3), sellaisena kuin se on viimeksi muutettuna asetuksella (EY) N:o 95/96 (4), vahvistetaan tietyt vientitukien myöntämistä koskevat yksityiskohtaiset säännöt vilja-alalla erityisesti tarjouskilpailujen yhteydessä, maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetun komission asetuksen (ETY) N:o 3665/87 (5), sellaisena kuin se on viimeksi muutettuna asetuksella (EY) N:o 815/97 (6), 18 artiklassa säädetään yleisistä säännöistä kulutukseen saattamista koskevien tullimuodollisuuksien täyttämisen todisteiden osalta; asetuksen (EY) N:o 1501/95 13 artiklassa säädetään näistä velvoitteista poikkeamisesta, jos vienti tapahtuu meriteitse; selkeyden vuoksi on määriteltävä tarkemmin, koska tätä poikkeusta sovelletaan, eli että tämä vapautus on hyväksyttävissä ainoastaan, jos vientituki on vahvistettu tarjouskilpailulla, jonka osalta määräpaikkana ovat kaikki kolmannet maat ilman poikkeuksia, on suotavaa sallia vientitukea tai vientiveroa koskeva tarjouskilpailu siten, että siirtymäajan markkinatilanne jatkuu keskeytyksettä; tämän vuoksi vientitukea koskevien tarjousten olisi vastattava vientiveroa koskevia tarjouksia, eikä tarjouskilpailulle saa olla esteitä keskeneräisessä tilanteessa, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1501/95 13 artiklan ensimmäinen kohta seuraavasti: "Poiketen siitä, mitä asetuksen (ETY) N:o 3665/87 18 artiklassa säädetään, todistetta kulutukseen saattamista koskevien tullimuodollisuuksien täyttämisestä ei vaadita tuen maksamiseksi kaikkiin kolmansiin maihin viennin vientitukea koskevassa tarjouskilpailussa sillä edellytyksellä, että viejä toimittaa todisteen siitä, että vähintään 1 500 tonnin suuruinen määrä viljatuotteita on lähtenyt yhteisön tullialueelta meriliikenteeseen soveltuvalla laivalla." 2 artikla Korvataan asetuksen (EY) N:o 1501/95 7 artiklan 2 kohdan ensimmäinen alakohta seuraavasti: "2. Kun enimmäisvientituki on vahvistettu, tarjouskilpailu ratkaistaan sen tarjouksen tekijän tai niiden tarjousten tekijöiden hyväksi, joiden tarjous on samansuuruinen tai pienempi kuin enimmäistuki, sekä sen tarjouksen tekijän tai niiden tarjousten tekijöiden hyväksi, joiden tarjous koskee vientiveroa." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 126, 24.5.1996, s. 37 (3) EYVL N:o L 147, 30.6.1995, s. 7 (4) EYVL N:o L 18, 24.1.1996, s. 10 (5) EYVL N:o L 351, 14.12.1987, s. 1 (6) EYVL N:o L 116, 6.5.1997, s. 22